འགན་བཅོལ་ལས་ཁུངས་ཀྱིས་དྲང་གཞག་དང་ལུགས་མཐུན་སྒོས་ཞིང་ལས་འགན་བཅོལ་དོན་ཚན་དང་འགན་བཅོལ་དངུལ་ཕྱོད་འགོད་དགོས།ནོར་སྲིད་ཀྱིས་འགན་བཅོལ་གྲོན་དངུལ་གྱི་སྐྱིན་གསབ་སྟེར་བའི་འགན་བཅོལ་རིགས་ཀྱི་འགན་བཅོལ་དོན་ཚན་དང་འགན་བཅོལ་དངུལ་ཕྱོད་ནི།འགན་བཅོལ་ལས་ཁུངས་ཀྱིས་ཞིང་ཆེན་དང་རང་སྐྱོང་ལྗོངས།ཐད་སྐྱོང་གྲོང་ཁྱེར་བཅས་ཀྱི་མི་དམངས་སྲིད་གཞུང་གི་ནོར་སྲིད་དང་།ཞིང་ལས།ནགས་ལས་སྡེ་ཁག་དང་ཞིང་པའི་འཐུས་ཚབ་བཅས་ཀྱི་བསམ་འཆར་ལ་ཉན་ལེན་གང་ལེགས་བྱས་པའི་རྨང་གཞིའི་ཐོག་ཏུ་འགོད་དགོས།ཞིང་ལས་འགན་བཅོལ་དོན་ཚན་དང་འགན་བཅོལ་དངུལ་འབོར་དེ་ཁྲིམས་ལྟར་འགན་བཅོལ་ལྟ་སྐུལ་དོ་དམ་ལས་ཁུངས་ལ་ཞུས་ནས་ཞིབ་བཤེར་མཆན་འགོད་བྱེད་པ་དང་ཡང་ན་སྙན་སེང་ཐོ་འགོད་བྱེད་དགོས།